ddrg/super_eurlex huggingface dataset:
Úradný vestník L 188 , 21/07/1999 S. 0003 - 0003



Rozhodnutie Rady z 19. júla 1999, ktoré mení a dopĺňa spoločnú pozíciu 96/184/SZBP týkajúcu sa vývozu zbraní do bývalej Juhoslávie (1999/481/SZBP) RADA EURÓPSKEJ ÚNIE, so zreteľom na Zmluvu o Európskej únii a najmä na jej článok 15, keďže: (1) Rada dňa 26. februára 1996 prijala spoločnú pozíciu 96/184/SZBP týkajúcu sa vývozu zbraní do bývalej Juhoslávie [1], ktorá bola zmenená a doplnená rozhodnutím Rady 98/498/SZBP [2]. (2) Táto spoločná pozícia by sa mala aktualizovať vzhľadom na zmeny v medzinárodnej armádnej prítomnosti v Bosne, najmä na rozmiestnenie stabilizačných síl (SFOR). (3) Aby sa dosiahlo upokojenie a stabilizácia v Bosne a Hercegovine, presuny krátkych zbraní policajným zložkám by nemali podliehať embargu, SA ROZHODLA TAKTO: Článok 1 Týmto sa mení a dopĺňa spoločné stanovisko 96/184/SZBP takto: 1. Bod 2 i) sa nahrádza takto: "i) počas obdobia rozmiestnenia SFOR, ako aj iných operácií, ktoré zahŕňajú IPTF, bude embargo EÚ na zbrane, bojové prostriedky a vojenskú výstroj [3] zachované voči Bosne a Hercegovine, Chorvátsku a Juhoslovanskej federatívnej republike. Presúvanie vybavenia potrebného na odmínovacie aktivity a presúvanie ručných palebných zbraní policajným zložkám v Bosne a Hercegovine nie sú zahrnuté v embargu. Štáty informujú Radu o týchto presunoch." 2. Bod 3 sa nahrádza takto: "3. Táto spoločná pozícia sa preskúma pred ukončením rozmiestnenia SFOR." Článok 2 Toto rozhodnutie nadobudne platnosť v deň jeho prijatia. Článok 3 Toto rozhodnutie bude uverejnené v úradnom vestníku. V Bruseli 19. júla 1999 Za Radu predseda T. Halonen [1] Ú. v. ES L 58, 7.3.1996, s. 1. [2] Ú. v. ES L 225, 12.8.1998, s. 1. [3] Uvedené embargo zahŕňa zbrane určené na zabíjanie a ich náboje, platformy so zbraňami, platformy bez zbraní, pomocnú výzbroj, ako sú uvedené v embargu ES z 8. a 9. júla 1991. Toto embargo tiež zahŕňa náhradné diely, opravy, presúvanie armádnej techniky a zmluvy, ktoré boli podpísané pred zavedením embarga. --------------------------------------------------
Úradný vestník L 192 , 24/07/1999 S. 0047 - 0047



Rozhodnutie Rady z 21. júna 1999, ktoré sa týka schválenia dohody vo forme výmeny listov medzi Európskym spoločenstvom na jednej strane a Islandskou republikou na strane druhej o protokole 2 dohody medzi Európskym hospodárskym spoločenstvom a Islandskou republikou (1994/492/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou článku 300 ods. 2; so zreteľom na návrh Komisie, (1) keďže Dohoda vo forme výmeny listov medzi Európskym spoločenstvom na jednej stane, a Islandskou republikou na strane druhej o protokole 2 k Dohode medzi Európskym hospodárskym spoločenstvom a Islandskou republikou [1] rokovali s cieľom zohľadniť pristúpenie Rakúskej republiky, Fínskej republiky a Švédskeho kráľovstva k Európskej únii a uskutočnenia uruguajských rokovacích kôl; (2) keďže dohoda by mala byť schválená, ROZHODLA TAKTO: Článok 1 Dohoda vo forme výmeny listov medzi Európskym spoločenstvom na jednej strane, Islandskou republikou na strane druhej o protokole 2 k Dohode medzi Európskym hospodárskym spoločenstvom a Islandskou republikou sa týmto schvaľuje v mene spoločenstva. Text dohody je pripojený k k tomuto nariadeniu. Článok 2 Komisia prijme podrobné pravidlá pre uplatnenie tohto rozhodnutia v súčinnosti s výborom podľa článku 15 nariadenia (ES) č. 3448/93 [2] v súlade s postupom ustanoveným v článku 16 tohto nariadenia. Článok 3 Predseda Rady sa týmto oprávňuje určiť osobu splnomocnenú na podpísanie dohody uvedenej v článku 1 tak, aby zaväzovala spoločenstvo. V Luxemburgu 21. júna 1999 Za Radu predseda G. Verheugen [1] Ú. v. ES L 301, 31.12. 1972, s. 2. [2] Ú. v. ES L 318, 20.12.1993, s. 18. Nariadenie naposledy zmenené a dpolnené nariadením (ES) č. 2491/98(ES L 309, 19.11.1998, s. 28). --------------------------------------------------
Úradný vestník L 192 , 24/07/1999 S. 0056 - 0056



Rozhodnutie Komisie z 1. júla 1999, ktorým sa mení a dopĺňa rozhodnutie 94/577/ES o zdravotných podmienkach pre zvieratá a veterinárnych osvedčeniach na dovoz spermií hovädzieho dobytka z tretích krajín (oznámené pod číslom dokumentu C(1999) 1775) (Text s významom pre EHP) (1999/495/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 88/407/EHS zo 14. júna 1988 o zdravotných požiadavkách pre zvieratá uplatňujúce sa na obchodovanie vo vnútri spoločenstva a dovoz spermií domácich zvierat druhov hovädzieho dobytka [1], naposledy zmenenej a doplnenej smernicou 93/60/EHS [2], najmä na jej článok 10 a 11, (1) keďže rozhodnutie Komisie 94/577/ES [3] stanovuje zdravotné požiadavky pre zvieratá a veterinárne osvedčenia na dovoz spermií hovädzieho dobytka z tretích krajín; (2) keďže článok 4 ods. 1 rozhodnutia 88/407/EHS ustanovuje, že od 1. januára 1999 je zakázané obchodovať so spermiami býkov, ktoré vykazujú pozitívnu reakciu na neutralizačný test so sérom alebo Eliza test na zistenie infekčnej bovinnej rhinotracheitídy/infekčnej postulárnej vulvovaginitídy a neboli očkované; (3) keďže podľa článku 10 ods. 4 rozhodnutia 88/407/EHS ustanovenia platné pre obchod vo vnútri spoločenstva stanovené v článku 4 tejto smernice, je potrebné uplatniť mutatis mutandis na dovoz; (4) keďže osvedčenia stanovené v časti 1 príloh A, B, C, a D k rozhodnutiu 94/577/ES je potrebné zmeniť a doplniť s cieľom vyjasniť podmienky dovozu; (5) keďže opatrenia prijaté v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohách A, B, C a D k rozhodnutiu 94/577/ES časť 1, bod 13 d) ii) sa mení a dopĺňa takto: 1. na konci tretej zarážky sa spojka "alebo" ruší; 2. štvrtá zarážka sa ruší. Článok 2 Toto rozhodnutie je adresované členským štátom. V Bruseli 1. júla 1999 Za Komisiu Franz Fischler člen Komisie [1] Ú. v. ES L 194, 22.7.1988, s. 10. [2] Ú. v. ES L 186, 28.7.1993, s. 28. [3] Ú. v. ES L 221, 26.8.1994, s. 26. --------------------------------------------------
Official Journal L 194 , 27/07/1999 P. 0065 - 0065



ROZHODNUTIE KOMISIE z 26. júla 1999, ktorým sa mení a dopĺňa rozhodnutie 98/60/ES, Euratom o zriadení skupín odborníkov na pomoc Komisii pri stanovovaní obsahu a zamerania kľúčových akcií v oblasti výskumu a technologického rozvoja (oznámené pod číslom dokumentu C(1999) 2359) (Text s významom pre EHP) (1999/506/ES, Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o založení Európskeho spoločenstva pre atómovú energiu, (1) keďže svojím rozhodnutím 98/610/ES, Euratom[1] Komisia zriadila skupiny odborníkov pomáhajúce jej s obsahom a zameraním kľúčových akcií v oblasti výskumu a technologického rozvoja; (2) keďže v tejto súvislosti členovia skupín odborníkov boli menovaní Komisiou jednotlivo na obdobie dvoch rokov; keďže počas tohto obdobia môže dôjsť k novým menovaniam zameraným na rozšírenie rozsahu geografického pôvodu, čím sa dosiahne lepšia rovnováha vedeckých a technických kvalifikácií a nahradenie členov, ktorí sa už nemôžu zúčastňovať práce v skupinách; (3) keďže je potrebné zabezpečiť rovnorodosť odborných skupín ako všeobecné pravidlo, uľahčiť ich správu oddeleniami Komisie a poskytnúť požadovaný stupeň transparentnosti; (4) keďže v tejto súvislosti, mandát nových členov by sa mal skončiť v tom istom čase ako mandát ostatných, predtým menovaných členov, SA ROZHODLA TAKTO: Článok 1 V článku 4 ods. 1 rozhodnutia 98/610/ES, Euratom sa prvý pododsek nahrádza takto: "Členov skupín odborníkov vymenuje Komisia jednotlivo na obdobie najviac dvoch rokov. Toto vymenovanie sa môže obnoviť iba raz, na najviac dva roky." Článok 2 Toto rozhodnutie nadobúda účinnosť dňom jeho prijatia. V Bruseli 26. júla 1999 Za Komisiu Édith CRESSON členka Komisie [1] Ú. v. ES L 290, 29.10.1998, s. 57.
Official Journal L 199 , 30/07/1999 P. 0072 - 0072



ROZHODNUTIE KOMISIE z 9. júla 1999, ktorým sa mení a dopĺňa rozhodnutie 98/589/ES týkajúce sa predĺženia maximálneho obdobia stanoveného pre použitie ušných značiek pre určité druhy hovädzieho dobytka patriaceho k španielskym stádam (oznámené pod číslom dokumentu C (1999) 2039) (Text s významom pre EHP) (1999/520/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 820/97 z 21. apríla 1997 ustanovujúce systém pre identifikáciu a registráciu hovädzieho dobytku a označovanie hovädzieho mäsa a výrobkov z hovädzieho mäsa[1], a najmä na jeho článok 4 (2), so zreteľom na žiadosť, ktorú predložilo Španielsko, (1) keďže rozhodnutím Komisie 589/98/ES[2] bolo Španielskemu kráľovstvu udelené predĺženie maximálneho obdobia stanoveného na použitie ušných značiek pre určité druhy hovädzieho dobytka v dôsledku praktických ťažkostí na šesť mesiacov; (2) keďže následne po tom, čo španielske úrady predložili žiadosť, príloha k tomuto rozhodnutiu by sa mala zmeniť a doplniť, aby v nej bola obsiahnutá celá provincia Palencia namiesto troch "comarcas" (krajov), ktoré sa pôvodne uvádzali v prílohe k rozhodnutiu Komisie 589/98/ES; (3) keďže táto zmena a doplnenie sú oprávnené, lebo zvieratá, ktoré pochádzajú z tejto provincie, spĺňajú podmienky stanovené v uvedenom rozhodnutí; (4) keďže opatrenia stanovené v tomto rozhodnutí sú v súlade so stanoviskom Výboru pre Európsky poľnohospodársky usmerňovací a záručný fond, PRIJALA TOTO ROZHODNUTIE: Článok 1 V prílohe k rozhodnutiu Komisie 589/98/ES v stĺpci "comarca", čo sa týka "provincie Palencia", údaje "El Cerrato, Campos a Saldana - Valdavia" sa nahradia údajom "Toda la Provincia". Článok 2 Toto rozhodnutie je adresované členským štátom. V Bruseli 9. júla 1999 Za Komisiu Franz FISCHLER člen Komisie [1] Ú. v. ES L 117, 7.5.1997, s. 1. [2] Ú. v. ES L 283, 21.10.1998, s. 19.
Úradný vestník L 209 , 07/08/1999 S. 0033 - 0033



Rozhodnutie Komisie zo 14. júla 1999, ktorým sa menia a dopĺňajú rozhodnutia 94/432/ES a 94/433/ES stanovujúce podrobné pravidlá pre uplatňovanie smerníc Rady 93/23/EHS a 93/24/EHS o štatistických zisťovaniach populácie a produkcie prasiat a hovädzieho dobytka (oznámené pod číslom dokumentu C(1999) 2080) (1999/547/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/23/EHS z 1. júna 1993 o štatistických zisťovaniach, ktoré sa majú vykonávať ohľadne produkcie ošípaných [1], naposledy zmenenú a doplnenú smernicou 97/77/ES [2], najmä na jej článok 6 odseky 2 a 3, so zreteľom na smernicu Komisie 93/24/EHS z 1. júna 1993 o štatistických zisťovaniach, ktoré sa majú vykonávať ohľadne produkcie hovädzieho dobytka [3], naposledy zmenenej a doplnenej smernicou 97/77/ES, najmä na jej článok 1 odseky 2 a 3, (1) keďže rozhodnutia Komisie 94/432/ES [4] a 94/433/ES [5] v znení rozhodnutia 95/380/ES [6] a rozhodnutia 99/47/ES [7], ktoré stanovujú podrobné pravidlá pre uplatňovanie smerníc Rady 93/23/EHS a 93/24/EHS; (2) keďže členským štátom je možné na ich vlastnú žiadosť povoliť pre konečné výsledky aprílového alebo májového/júnového alebo augustového zisťovania o prasatách použiť rozdelenie na regionálnej úrovni; (3) keďže členským štátom, ktorých populácia hovädzieho dobytka je menšia ako 1,5 miliónov kusov, je možné na ich vlastnú žiadosť povoliť nevypracovanie jedného z dvoch zisťovaní v máji/júni alebo v novembri/decembri; (4) keďže Belgicko a Grécko už o uvedené povolenie požiadali; (5) keďže predpokladané opatrenia tohto rozhodnutia sú v súlade so stanoviskom Stáleho výboru pre poľnohospodársku štatistiku zriadeného rozhodnutím Rady 72/279/EHS [8], PRIJALA TOTO ROZHODNUTIE: Článok 1 Rozhodnutie 94/432/ES sa mení a dopĺňa takto: V prílohe IV písm. d) pod hlavičkou "máj/jún" sa vkladá text "Belgicko". Článok 2 Rozhodnutie 94/433/ES sa mení a dopĺňa takto: V prílohe V písm. b) pod hlavičkou "november/december" sa text "Grécko" vypúšťa, pod hlavičkou "máj/jún" sa text "Grécko" vkladá. Článok 3 Toto rozhodnutie je adresované členským štátom. V Bruseli 14. júla 1999 Za Komisiu Yves-Thibault De Silguy člen Komisie [1] Ú. v. ES L 149, 21.6.1993, s. 1. [2] Ú. v. ES L 10, 16.1.1998, s. 28. [3] Ú. v. ES L 149, 21.6.1993, s. 5. [4] Ú. v. ES L 179, 13.7.1994, s. 22. [5] Ú. v. ES L 179, 13.7.1994, s. 27. [6] Ú. v. ES L 228, 23.9.1995, s. 25. [7] Ú. v. ES L 15, 20.1.1999, s. 10. [8] Ú. v. ES L 179, 7.8.1972, s. 1. --------------------------------------------------
Úradný vestník L 248 , 21/09/1999 S. 0034 - 0034



Rozhodnutie Rady z 13. septembra 1999, ktorým sa menuje zástupca generálneho tajomníka Rady Európskej únie (1999/630/ES, ESUO, Euratomu) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 207, ods. 2, so zreteľom na Zmluvu o založení Európskeho spoločenstva uhlia a ocele, a najmä na jej článok 30, ods. 2, so zreteľom na Zmluvu o založení Európskeho spoločenstva pre atómovú energiu, a najmä na jej článok 121, ods. 2, keďže by sa mal vymenovať zástupca generálneho tajomníka Rady Európskej únie, SA ROZHODLA TAKTO: Článok 1 Týmto sa pán Pierre De Boissieu menuje zástupcom generálneho tajomníka Rady Európskej únie na obdobie päť rokov s účinnosťou od 18. októbra 1999. Článok 2 Toto rozhodnutie oznámi pánovi Pierrovi De Boissieu predseda Rady. Rozhodnutie sa uverejní v Úradnom vestníku Európskych spoločenstiev. V Bruseli 13. septembra 1999 Za Radu predseda T. Halonen --------------------------------------------------
Úradný vestník L 248 , 21/09/1999 S. 0033 - 0033



Rozhodnutie Rady z 13. septembra 1999, ktorým sa menuje generálny tajomník Rady Európskej únie, Vysoký splnomocnenec pre spoločnú zahraničnú a bezpečnostnú politiku (1999/629/ES, ESUO, Euratomu) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 207, ods. 2, so zreteľom na Zmluvu o založení Európskeho spoločenstva uhlia a ocele, a najmä na jej článok 30, ods. 2, so zreteľom na Zmluvu o založení Európskeho spoločenstva pre atómovú energiu, a najmä na jej článok 121, ods. 2, so zreteľom na rozhodnutie Rady 1999/543/ES, ESUO, Euratomu z 29. júla 1999, ktoré predlžuje funkčné obdobie pánovi Jürgenovi Trumpfovi ako generálnemu tajomníkovi Rady Európskej únie [1], so zreteľom na súhlas pána Jürgena Trumpfa vzdať sa svojho postu dňa 17. októbra 1999, keďže by mal byť vymenovaný nový generálny tajomník Rady Európskej únie, vysoký splnomocnenec pre spoločnú zahraničnú a bezpečnostnú politiku; SA ROZHODLA TAKTO: Článok 1 Týmto sa pán Javier Solana Madariaga menuje generálnym tajomníkom Rady Európskej únie, Vysokým splnomocnencom pre spoločnú zahraničnú a bezpečnostnú politiku na obdobie päť rokov s účinnosťou od 18. októbra 1999. Článok 2 Rozhodnutie Rady 1999/543/ES, ESUO, Euratomu z 29. júla 1999 sa zmení a doplní tak, aby bolo v súlade s týmto rozhodnutím. Článok 3 Toto rozhodnutie oznámi pánovi Javierovi Solanovi Madariagovi a pánovi Jürgenovi Trumpfovi predseda Rady. Rozhodnutie sa uverejní v Úradnom vestníku Európskych spoločenstiev. V Bruseli 13. septembra 1999 Za Radu predseda T. Halonen [1] Ú. v. ES L 209, 7.8.1999, s. 28. --------------------------------------------------
Úradný vestník L 245 , 17/09/1999 S. 0051 - 0051



Rozhodnutie Komisie z 8. septembra 1999 o spracovaní vrátených platieb DPH nezdaniteľným a zdaniteľným jednotkám za ich činnosti oslobodené od dane, s cieľom implementácie smernice Rady 89/130/EHS, Euratom o harmonizácii zostavenia hrubého národného produktu v trhových cenách (oznámené pod číslom dokumentu C(1999) 2533) (Text sa vzťahuje na EHP) (1999/622/ES, Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o založení Európskeho spoločenstva pre atómovú energiu, so zreteľom na smernicu rady 89/130/EHS, Euratom z 13. februára 1989 o harmonizácii zostavenia hrubého národného produktu v trhových cenách [1], a najmä na jej článok 1, (1) keďže Európsky systém integrovaných ekonomických účtov (druhé vydanie ESA – European System of Integrated Economic Accounts) výslovne nešpecifikuje spracovanie vrátených platieb DPH nezdaniteľným jednotkám a zdaniteľným jednotkám za ich činnosti oslobodené od dane; (2) keďže s cieľom výpočtu hrubého národného produktu v trhových cenách (HNPtc) v zmysle článku 1 smernice 89/130/EHS, Euratom, je potrebné objasniť spracovanie vrátených platieb DPH nezdaniteľným jednotkám a zdaniteľným jednotkám, za ich činnosti oslobodené od dane, s cieľom druhého vydania ESA; (3) keďže šiesta smernica rady 77/388/EHS zo 17. mája 1977 o harmonizácii právnych predpisov členských štátov týkajúcich sa daní z obratu – Spoločný systém dane z pridanej hodnoty: jednotný základ hodnotenia [2], naposledy novelizovaný smernicou 1999/59/ES [3], špecifikuje pojmy osoba podliehajúca dani, osoba nepodliehajúca dani a činnosť oslobodená od dane; (4) keďže opatrenia určené v tomto rozhodnutí sú v súlade so stanoviskom výboru vytvoreného článkom 6 smernice 89/130/EHS, Euratom, ROZHODLA TAKTO: Článok 1 Pri zostavovaní agregátov národných účtov s cieľom implementácie smernice 89/130/EHS, Euratom, vrátené platby DPH vzniknutej pri nákupoch: - osôb nepodliehajúcim dani, - osôb podliehajúcim dani, za činnosti oslobodené od dane, poskytnuté vyššie uvedeným osobám, budú spracované podľa druhého vydania ESA ako bežné transféry (na účte rozdelenia dôchodkov – C3) alebo kapitálové transféry (na kapitálovom účte – C5) a nie ako keby boli odpočítateľnou DPH. Pre jednotné použitie tohto rozhodnutia sú osoby nepodliehajúce dani definované v článku 4 šiestej smernice 77/388/EHS, Euratom a činnosti oslobodené od dane sú činnosti uvedené v článku 13 šiestej smernice 77/388/EHS, Euratom. Článok 2 Ustanovenia článku 1 sa použije na údaje o HNP predložené v súlade so smernicou 89/130/EHS, Euratom za rok 1988 a ďalšie roky. Článok 3 Toto rozhodnutie je adresované členským štátom. V Bruseli 8. septembra 1999 Za Komisiu Yves-Thibault De Silguy člen Komisie [1] Ú. v. ES L 49, 21.2.1989, s. 26. [2] Ú. v. ES L 145, 13.6.1977, s. 1. [3] Ú. v. ES L 162, 26.6.1999, s. 63. --------------------------------------------------
Úradný vestník L 273 , 23/10/1999 S. 0012 - 0013



Rozhodnutie Rady z 20. októbra 1999, ktorým sa určuje menovací orgán pre Generálny sekretariát Rady (1999/692/ES, ESUO, Euratom) RADA EURÓPSKEJ ÚNIE, so zreteľom na Služobný poriadok a podmienky zamestnávania ostatných zamestnancov Európskych spoločenstiev, ustanovené nariadením Rady (EHS, Euratom, ESUO) č. 259/68 z 29. februára 1968 [1], naposledy zmeneným a doplneným nariadením (EHS, ESUO, Euratom) č. 1238/1999 [2], najmä na článok 2 služobného poriadku a článok 6 podmienok zamestnávania, keďže: (1) podľa prvého pododseku článku 207 ods. 2 zmluvy o ES, prvého pododseku článku 30 ods. 2 zmluvy o ESUO a prvého pododseku článku 121 ods. 2 zmluvy o Euratom-e, v znení Amsterdamskej zmluvy, ktorá nadobudla plastnosť 1. mája 1999, riadi Generálny sekretariát generálny tajomník, Vysoký splnomocnenec pre spoločnú zahraničnú a bezpečnostnú politiku, ďalej len "generálny tajomník", ktorému pomáha zástupca generálneho tajomníka; (2) malo by sa prijať nové rozhodnutie, ktorým sa určí menovací orgán pre Generálny sekretariát Rady a ktorým sa zrušia rozhodnutia 63/2/Euratom a 63/9/EHS [3], ROZHODLA TAKTO: Článok 1 Pokiaľ ide o Generálny sekretariát Rady, vykonáva právomoci udelené služobným poriadkom menovaciemu orgánu a podmienkami zamestnávania ostatných zamestnancov na orgán príslušný uzatvárať zmluvy s pracovníkmi: a) Rada, pokiaľ ide o generálneho tajomníka a zástupcu generálneho tajomníka; b) Rada na návrh generálneho tajomníka, pokiaľ ide o uplatňovanie článkov 1, 13, druhého odseku článku 15, článkov 16, 22, 29, 30, 31, 32, 38, 41, 49, 50, 51, 78, 87, 88, 89 a 90 na úradníkov alebo ostatných zamestnancov patriacich do 1. stupňa kategórie A; generálny tajomník je oprávnený delegovať svoje navrhovacie právomoci na zástupcu generálneho tajomníka; c) v ostatných prípadoch generálny tajomník; generálny tajomník je oprávnený delegovať svoje právomoci na zástupcu generálneho tajomníka. Zástupca generálneho tajomníka je oprávnený úplne alebo sčasti delegovať všetky právomoci, ktoré naňho delegoval generálny tajomník, na generálneho riaditeľa administratívy, pokiaľ ide o uplatňovanie podmienok zamestnávania ostatných zamestnancov a uplatňovanie služobného poriadku na úradníkov patriacich do kategórií B, C a D. Toto delegovanie sa však nemôže vzťahovať na právomoci, ktoré naňho boli delegované, pokiaľ ide o menovanie a ukončenie služobného pomeru úradníkov a prijímanie ostatných zamestnancov. Článok 2 Rozhodnutia 63/9/EHS a 63/2/Euratom sa týmto zrušujú. Článok 3 Toto rozhodnutie nadobúda účinnosť dňom jeho prijatia. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 20. októbra 1999 Za Radu predseda T. Halonen [1] Ú. v. ES L 56, 4.3.1968, s. 1. [2] Ú. v. ES L 150, 17.6.1999, s. 1. [3] Rozhodnutia Rady zo 14. mája 1962, ktorými sa určuje menovací orgán pre Sekretariát Rád (Ú. v. ES 5, 16.1.1963, s. 33 a s. 34). --------------------------------------------------
Úradný vestník L 269 , 19/10/1999 S. 0017 - 0017



Rozhodnutie Rady zo 4. októbra 1999 o uzatvorení dohody o spolupráci medzi Európskym spoločenstvom a Kambodžským kráľovstvom (1999/677/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 133 a 181 v súvislosti s prvou vetou článku 300 ods. 2 a prvým pododsekom článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], (1) keďže podľa článku 177 Zmluvy by politika spoločenstva v oblasti spolupráce s cieľom rozvoja mala podporovať trvalo udržateľný hospodársky a sociálny rozvoj rozvojových krajín, ich hladkú a postupnú integráciu do svetovej ekonomiky a zmiernenie chudoby v týchto krajinách; (2) keďže spoločenstvo by malo na dosiahnutie svojich cieľov v oblasti vonkajších vzťahov schváliť dohodu o spolupráci medzi Európskym spoločenstvom a Kambodžským kráľovstvom, ROZHODLA TAKTO: Článok 1 Dohoda o spolupráci medzi Európskym spoločenstvom a Kambodžským kráľovstvom sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady predloží oznámenie stanovené v článku 21 dohody [2]. Článok 3 Komisia, ktorej pomáhajú zástupcovia členských štátov, zastupuje spoločenstvo v spoločnom výbore stanovenom v článku 14 dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Luxemburgu 4. októbra 1999 Za Radu predseda K. Häkämies [1] Ú. v. ES C 219, 30.7.1999, s. 189. [2] Dátum vstupu dohody do platnosti uverejní Generálny sekretariát Rady v Úradnom vestníku Európskych spoločenstiev. --------------------------------------------------